Държавен вестник, бр. 55, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  55
1. разработва вътрешни документи за под­
държане и повишаване нивото на физическата 
защита и аварийната готовност;
2. осъществява независим вътрешен кон­
трол за физическата защита и отговаря за 
спазване изискванията на нормативните актове 
и изпълнението на предписанията на специа­
лизираните държавни контролни органи;
3. извършва периодичен преглед на физичес­
ката защита съвместно със специализираните 
поделения, анализира резултатите и предлага 
мерки за повишаването є;
4. организира дейността на предприятието 
в съответствие с изискванията за физическата 
защита на ядрените съоръжения и предлага 
мерки за подобрения или предписва кориги­
ращи действия при необходимост;
5. участва в мероприятия за ограничаване 
и ликвидиране на последствията в случай 
на производствени събития или аварийни 
състояния;
6. осигурява функционирането на специали­
зирано звено по физическа защита за аварийно 
реагиране, включително технически средства 
за работа в условия на тежка радиационна 
обстановка;
7. организира и контролира пропускателния 
режим в предприятието, включително искане 
разрешение от Държавна агенция „Национална 
сигурност“ за достъп в помещения и страте­
гически обекти на ДП РАО или извършване 
дейности в зоните с контролиран достъп и 
защитените зони, определени като страте­
гически обекти на предприятието съгласно 
Постановление № 181 на Министерския съвет 
от 2009 г. за определяне на стратегическите 
обекти и дейности, които са от значение за 
националната сигурност (ДВ, бр. 59 от 2009 г.);
8. поддържа работоспособността и кон­
тролира системите от технически средства 
и инженерни съоръжения за осигуряване на 
физическата защита и достъпа до обекти, 
помещения и промишлени площадки на 
предприятието;
9. информира компетентните държавни ор­
гани при извършване или опит за нарушение на 
системата за физическа защита, включително 
в контролирана или защитена зона по земя 
или въздух; при отказ на отделни компоненти 
или на цялата система за физическа защита да 
изпълнява функциите си поради неизправност 
на техническите средства, както и при всяко 
друго събитие, довело до невъзможност пер­
соналът по физическа защита да изпълнява 
задълженията си;
10. осигурява функционирането и отговаря 
за управлението, администрирането и контро­
ла на физически и виртуални компютърни 
мрежи, информационни сървъри, десктоп и 
мобилни компютърни конфигурации, мрежови 
комуникационни устройства и офис техника, 
локален интернет, мобилен интернет, безжичен 
интернет и деловодна електронна информа­
ционна система и електронен архив;
11. управлява, администрира и контролира 
Backup сървъри и устройства за съхранение 
на информация, системи за контрол, включи­
телно на достъп и спазване на работно време, 
системи за видео наблюдение и контрол, IP те­
лефонни централи, IP телефония, стационарни 
и мобилни комуникации, web и сървъри за 
електронна поща, FTP сървъри, web страници 
на ДП РАО, сървърни и настолни операцион­
ни системи, счетоводен, деловоден и правен 
софтуер, електронни подписи и сертификати;
12. организира и осигурява административ­
но-техническото обслужване на ежедневната 
работа на изпълнителния директор;
13. организира и осъществява деловодната 
дейност и цялостното обслужване на адми­
нистративния документооборот на предприя­
тието, като съхранява документи, записи и 
други материали в съответствие с вътреш­
ните правила и изискванията на Закона за 
националния архивен фонд в нормативно 
определени срокове и отговаря за правилното 
съхранение, опазване целостта и състоянието 
на документите;
14. разработва правила за поддържането на 
деловодната автоматизирана информационна 
система, включваща система за архивиране 
и съхраняване на документацията на пред­
приятието;
15. извършва регистрация, движение и 
съхранение на документи, постъпили във или 
изходящи от предприятието;
16. организира архива на предприятието;
17. осигурява защитата на личните данни 
и на класифицираната информация;
18. поддържа архив на данните от инфор­
мационната система;
19. осигурява техническата подготовка 
и организирането на семинари, дискусии и 
кръгли маси.
Чл. 20. Управление „Безопасност на ядрени 
съоръжения“ е основно структурно звено с 
предмет на дейност и отговорности по ме­
тодическо ръководство и вътрешен контрол 
с цел повишаване културата на безопасност 
по осигуряване на изискванията на общото 
и специалното законодателство по отноше­
ние радиационна безопасност и защита при 
управление на радиоактивни отпадъци и 
извеждане от експлоатация на ядрени съо­
ръжения, пожарна и техническа безопасност, 
опазване здравето на персонала, населението 
и околната среда, като осъществява следните 
основни функции:
1. разработва вътрешни документи за под­
държане и повишаване нивото на ядрената 
безопасност, радиационната защита, аварий­
ната готовност, контрола на професионалното 
облъчване, опазването на околната среда, 
пожарната безопасност, осигуряването на 
здравословни и безопасни условия на труд;